Q : Nostalġija ? Kriżi t' identita' ? Jew sempliċiment m' għandix x' nagħmel . . . ? A : Mod ħelu kif niftakar li jien Malti ġo pajjiż mingħajr pastizzi u Kinnie . Sandro jieħu pjaċir isajjar , jitħanżer , jixrob u jċekċek fuq strumenti strambi varji . . . meta ma jkunx qed idoqq il- kitarra . F' ħajj ' oħra xtaq ikun sajjied . Meta kont għamilt ħsieb li nħalli l- blata warajja u mmur nimraħ fuq il- kontinent , fil- bidu dehret veru iebsa . Jien li tlajt f' ambjent pjuttost borgiż , u l- kumdita' qatt ma kienet problema , jien li l- ikbar dilemma f' ħajti kienet fejn ħa mmur u kif ħa nieħu pjaċir s- sibt filgħaxija ( b' mod li l- għada filgħodu ma nispiċċax nerġa' naħlef li daqshekk ersaqt lejn Paceville ) u kif ħa ntaffi l- ħruq fl- istonku wara l- pastizzi tas- Serkin fil- ħamsa ta' filgħodu . . . . Insomma , bħall- biċċa l- kbira ta' żagħżagħ tal- ġenerazzjoni tiegħi kont qed ngħix ġo benniena ta' fsied . U kelli viżżjoni tal- ġungla urbana barranija pjuttost tal- biża . Imma b' xorti ħażina l- ħajja ta jażżist Malti ma testendix 'l hinn minn tieġ , hotel u restaurant . U wara perjodu " ndoqq għan- nies " u nakkumula frustrazzjonijiet ġenerali , iddeċidejt li nitlaq 'l hemm . Ħajja sedentarja ma tantx kienet tgħodd għalija . Seba' snin u għoxrin kilo wara ninstab Pariġi . Li kieku llum kelli mmur x' imkien ieħor , nerġa' nibda mill- ġdid , nagħmilha mingħajr problemi . Illum tidher inqas iebsa . La darba tlaqt minn Malta spiċċajt nirrelativizza kollox . Li rrid ngħid hu li l- insularita' ta' Malta ma tħalliniex naraw l- affarijiet kif veru huma . ( U l- passat kolonjali forsi ma tantx jgħin lanqas ) . Ghandna tendenza kerha li dak kollu li huwa barrani narawh aħjar u isbaħ . Tmur ġo villaġġ ġo kwalunkwe ' pajjiż ewropew hemm ċans issib l- istess mentalita' . Per eżempju il- mod kif in- nies li jgħixu 200 km 'l bogħod minn Pariġi jħarsu lejn Pariġi huwa simili ħafna għal mod kif il- Maltin iħarsu lejn " ta' barra " . U kullimkien hemm ċans issib faqar kulturali , nies jgħidu l- istess ċuċati , u nies li jħarsu lejk b' mod stramb u b' nuqqas ta' fiduċja meta tghidilhom li int mużiċist . Kwart 'il u kont fuq is- site ta' ( mużiċist li nammira ħafna ) u kien qed jgħid xi jħoss meta jkun on tour ġewwa l- Istati Uniti barra minn New York . U kemm hi ' culture shock ' għalih meta joħroġ minn New York . Qed ninduna bit- ton serju ta' dan il- blog . Probabbli biex nikkompensa għall- vojt ta' dan il- Ħadd 15 ta' Mejju . Dhalt id- dar fis- 7 ta' filgħodu qomt fis- siegħa w nofs . Lura fis- sodda biex insaffi l- fwied . Nqum fis- 7 u nofs ta' filgħaxija u ninduna li hlejt ġurnata . Ma ħlejtx il- ġurnata , Sandro , ktibt xi ħaġa li tagħmel ħafna sens u li veru ħadt pjaċir naqraha . Sewwa għamilt li tlaqt 'l hemm , barra minn Malta . . . in- nomadiżmu huwa neċessarju meta jkollok spirtu kreattiv . U naqbel miegħek mija fil- mija : kull fejn tmur , il- mentalità magħluqa rigward il- barrani ssibha , kollox relattiv . Imperjalisti f' Londra , razzisti f' Madrid , hawks f' Washington . . . dak li jifred il- bnedmin m' humiex il- fruntieri u l- lingwi , imma x' aktarx l- intelliġenza . Saħħa u proset tal- blogg , il- maltin għandhom ukoll tendenza li jozannaw b' mod sproporzjonat dak li hu lokali . . . jekk hawn xi ħadd tajjeb , f' daqqa waħda jsir alla li ma ssib bħalu mkien u li kapaċi jbiddel id- dinja kif nafuha . . . nuqqas t' umilta` li jien narah bħala nuqqas ta' kunfidenza at the end of the day . . . kif kien qal sieħbek oliver f' waħda mill- blogs tiegħu , ġewwa parigi hemm HAFNA mużiċisti TAJBIN . . . pero` tajbin kemm huma tajbin , dejjem ħa ssib aħjar minnhom . . . għalhekk hemm bżonn li iva , tħares lejn l- istilel , imma tibqa' tiftakar li saqajk qegħdin ippustjati fuq l- art . . . hmmm . . . sandro ma naqbilx għal kollox ( għalkemm , iva , sa ċertu punt naqbel ) li ta' barra m' humiex " mod ieħor " . . . hemm ċertu differenza fil- villaġġi Maltin u dawk Belġjani , u nimmagina Franċiżi , ta' l- istess daqs . Id- differenza fil- " kosmopolitanita " bejn Catania u tas- Sliema ( l- iktar belt cosmo tagħna ) , għalkemm viċin ta' xulxin , hi waħda kbira ħafna - u mhux qed nirreferi għad- daqs u l- popolazzjoni biss . Id- differenzi bejn tas- Sliema u l- Mqabba huma kbar , imma dawk bejn villaġġ Malti u villaġġ Belġjan ta' l- istess daqs huma enormi . Insomma - hu x' inhu l- każ jien nibza ftit nitlaq mill- bliet . . . Btw , kuntent li qed nara li mhux waħdi hxint meta tlaqt mill- pajjiż . . . : ) Nirreferi għal li qal FUP , għal darb ' oħra , hija relattiva l- ħaġa . Pariġi , fuq livell ieħor , issib l- istess problema . Hawn ħafna artisti li kellom fama fis- snin sebgħin u s- snin tmenin . U li poġġewhom fuq pedestall u baqgħu hekk sa llum . Anke ' jekk illum dawn ma jiswewx karlin . Dawn in- nies qed jieħdu post artisti żagħżagħ f' dak li huwa xogħol . Xi drabi naħseb li hawn ċertu sedentariżmu fil- ħajja kulturali Ewropeja . Nuqqas ta' dinamika . Speċi ta' , qisha għajjiet ftit l- Ewropa . U haġ ' oħra . Differenza ewlenija bejn villaġġ Malti u villaġġ Ewropew , naħseb li hi sempliċiment il- fatt li biex timraħ 'l hemm fl- Ewropa , kull ma trid tagħmel taqbad karozza jew ferrovija . L- aċċess għal żoni urbani / bliet kbar anke ta' pajjiżi oħra huwa iktar faċli . Ġo gżira hemm il- baħar jifridna . Ghala per eżempju ġewwa Iceland ( li hija gżira bħal Malta , b' populazzjoni inqas minn Malta ) , l- affarijiet huma daqshekk differenti ? Dejjem intrigatni din . u se tibqa' tintrigak . . . għax m' hemmx risposta . . . l- ikbar limitazzjoni tal- malti huwa hu nnifsu , xejn iżjed . . . u għaliex jibqa' mjassar fl- injuranza endemika li bħal sadid kull ma jgħaddi z- żmien iktar tihrax tista' Sandro , qed nieħu pjaċir ħafna naqra dak li qed tikteb . Qed tibbloggja bis- sens , ras ! Ereżija , in- nuqqas ta' tama hija agħar mis- sadid .